**Materiale necesare:**

* **hârtie cartonată, hârtie pentru acuarelă sau orice tip de hârtie poroasă și mai groasă**
* **spumă de ras**
* **o tavă întinsă**
* **acuarele (mai multe culori)**
* **scobitori sau un bețigaș pentru amestecat**
* **un cuțit sau o paletă de nivelat**
* **o riglă**
* **opțional: o pipetă**

**Modul de lucru:**

Pasul 1: Se acoperă fundul tăvii cu un strat de spumă de ras, și se nivelează cu un cuțit sau o paletă de nivelat.

Pasul 2: Se picură acuarelă în diferite culori peste spuma de ras.

Pasul 3: Se amestecă picăturile cu o scobitoare sau un bețișor, pentru a împrieteni culorile și a face diferite modele în spuma de ras.

Pasul 4: Se transferă modelul pe hârtie cartonată, apăsând usor hârtia pe suprafața spumei.

Pasul 5: Se ridică brusc hârtia.

Pasul 6: Se îndepărtează surplusul de spumă de pe foaie, cu rigla, într-o singură mișcare.

Pasul 7: Admirăm lucrarea realizată. Hârtia marmorată se lasă la uscat.

Pasul 8: Imaginează-ți ce reprezintă modelul de pe hârtia realizată, și scrie un scurt text care să prezinte „miezul” lucrării.

*P.s. Ai mai jos un tablou cu titlul „Dansatorul în roșu”, realizat prin tehnica explicată mai sus.*

